Alexandria Ocasio-Cortez

Alexandria Ocasio-Cortez (sündinud 13. oktoobril 1989), tihti tuntud oma initsiaalide järgi kui AOC, on Ameerika Ühendriikide poliitik ja aktivist, kes alates 3. jaanuarist 2019 esindab Esindajatekojas New Yorgi 14. valimisringkonda. 

Ta kandideeris kongressi Demokraatliku Partei ridades ja nimetab end demokraatlikuks sotsialistiks.Ocasio-Cortez discusses 'Democratic Socialist' label. Politico. 01.07.2018 

29-aastaselt ametisse astunud Ocasio-Cortez on kõigi aegade noorim kongressi valitud naine.Ocasio-Cortez to be youngest woman ever elected to Congress. CNN. 07.11.2018 

Noorpõlv
Ocasio-Cortez sündis New Yorgi Bronxi linnaosas Puerto Rico päritolu vanemate peres. Kui ta oli viieaastane, kolis pere Yorktown Heightsi äärelinna. 2007. aastal lõpetas ta Yorktowni keskkooli.

2008. aastal, mil Ocasio-Cortez õppis ülikooli esimesel kursusel, suri ta isa kopsuvähki. Pärast isa surma pidi Ocasio-Cortez koos emaga võitlema selle eest, et pank neilt maja ära ei võtaks, perel oli suuri majanduslikke raskusi.Alexandria Ocasio-Cortez: A 28-Year-Old Democratic Giant Slayer. New York Times. 27.06.2018 

2011. aastal sai ta bakalaureusekraadi Bostoni Ülikoolist, kus põhierialana õppis rahvusvahelisi suhteid ja kõrvalerialana majandust. Ülikooli lõpetas ta cum laude.Boston University Commencement 2011. Boston University. 2011 

Pärast ülikooli kolis tagasi Bronxi ning töötas Manhattanil baaridaamina ja ühe takorestorani ettekandjana. Tema ema töötas samal ajal koristaja ja koolibussijuhina. 

Samuti 2011. aastal asutas ta äriinkubaatori Sunshine Bronx Business Incubator abil kirjastuse Brook Avenue Press. Kirjastus annab välja Bronxi positiivses võtmes näitavat lastekirjandust.The Surprising Entrepreneurial Roots of the Democrats' Rising Star Alexandria Ocasio-Cortez. Inc. 20.07.2018 Mittetulundusühingus National Hispanic Institute tegeles ta haridusküsimustega. 

Poliitika
pisi|Ocasio-Cortez kampaaniat tegemas
2016. aastal lõi ta kaasa presidendikandidaat Bernie Sandersi valimiskampaanias. 

2018. aastal kandideeris Ocasio-Cortez Esindajatekotta ja osutus valituks.

26. juunil 2018 võitis ta Demokraatliku Partei New Yorgi Bronxi ja Queensi piirkonna eelvalimised. Tema vastaskandidaadiks oli kauaaegne kongresmen Joe Crowley. Ocasio-Cortezi poolt hääletas 57,5% hääletanutest (15 897 valijat), Crowley poolt 42,5% (11 761 valijat).New York Primary Election Results. New York Times. 28.06.2018 Et peavoolumeedia polnud Ocasio-Cortezi varem kajastanud, oli tulemus paljudele ootamatu. Tema kampaania oli suunatud rohujuuretasandile. Ocasio-Cortezil kulus valimiskampaaniale 194 000 dollarit, Crowleyl 18 korda rohkem – 3,4 miljonit dollarit. 

6. novembril 2018 toimunud üldvalimistel võitis Ocasio-Cortez kindlalt vabariiklaste kandidaati Anthony Pappast. Ocasio-Cortezi poolt hääletas 78,2%, Pappase poolt 13,6% valijaist (vastavalt 110 318 ja 19 202 valijat).New York Election Results: 14th House District. vaadatud 01.01.2019 

3. jaanuaril 2019 toimunud ametisse astumise tseremoonial kandis Ocasio-Cortez valget pükskostüümi. Sellega soovis ta meeles pidada naiste valimisõiguse eest võidelnud sufražette ja sufražiste.Here's Why Alexandria Ocasio-Cortez Wore All White For Her Swearing-In. Huffington Post. 03.01.2019

Ocasio-Cortezil on palju jälgijaid sotsiaalmeedias. 2018. aasta juuni seisuga jälgis tema Twitteri kontot 446 000 inimest.How Alexandria Ocasio-Cortez beat everyone at Twitter in nine tweets. The Guardian. 12.02.2019 2019. aasta märtsi seisuga jälgib tema Twitteri kontot 3,51 miljonit inimest, Instagrami kontot 2,7 miljonit inimest ja Facebooki kontot üle 650 000 inimese. 

Ocasio-Cortez kuulub panganduse üle järelevalvet teostavasse komiteesse Committee on Financial Services ja riigivalitsemise järelevalve komiteesse Committee on Oversight and Reform. 

Seisukohti 
pisi|
Ocasio-Cortez nimetab ennast demokraatlikuks sotsialistiks ja kuulub vasakpoolse maailmavaatega inimesi koondavasse ühendusse Democratic Socialists of America. Ocasio-Cortezi arusaam "sotsialistlikest" poliitikatest võtab eeskuju Suurbritanniast, Soomest, Norrast ja Rootsist, mitte Nõukogude Liidust, Venezuelast või Kuubast.Alexandria Ocasio-Cortez: Donald Trump Is Most Definitely a Racist. Mother Jones. 06.01.2019 Ta on öelnud, et tema poliitilised vaated on mõjutatud tema kuulumisest töölisklassi.  

 Ta pooldab tasuta kõrgharidust. 
 Ta soovib, et 2035. aastaks on Ameerika Ühendriikide elektrivõrk täiel määral üle läinud taastuvenergia kasutamisele. Samuti peaks föderaalvalitsus investeerima suuremahuliste rohetaristu projektide rajamisse. Tema visiooniks on ambitsioonikas rohemajanduse ergutusprogramm, mis Roosevelti uuele kursile viidates kannab nime Green New Deal.The Green New Deal, explained. Vox. 04.01.2019
 Ta pooldab progressiivset maksusüsteemi ja on teinud ettepaneku, et üle kümne miljoni dollari suuruse sissetuleku puhul võiks kümmet miljonit ületavat osa maksustada 70-protsendise maksumääraga. Sarnane süsteem kehtis USA-s ka enne 1980ndaid. Sel viisil saadud maksulaekumisi tahaks ta kasutada keskkonnaprojektide rahastamiseks.Ocasio-Cortez suggests 70% tax for wealthy to fund climate change plan. CNN. 04.01.2019Alexandria Ocasio-Cortez floats 70% tax on wealthy to pay for 'Green New Deal'. CNBC. 04.01.2019
 Ta nimetab tervishoidu inimõiguseks ja pooldab universaalset ravikindlustust.Young political star Ocasio-Cortez: In a moral, wealthy society, 'no person in America should be too poor to live'. CNBC. 29.06.2018 
 Ta on öelnud, et pooldaks president Trumpi ametist tagandamist.Alexandria Ocasio-Cortez says she supports impeaching Trump. Politico. 27.06.2018 
 Ta on kritiseerinud Iisraeli-poolset jõukasutust Palestiina meeleavaldajate suhtes ning peab õigeks Palestiina riigi rajamist Iisraeli riigi kõrvale.
 Ta tahab, et suurendataks puertoricolaste õigusi ning et föderaalvalitsus suurendaks investeeringuid Puerto Ricosse.
 Ta toetab LGBT-kogukonna õigusi.
 Ta pooldab USA vanglasüsteemi reformimist ja on vastu vanglate erastamisele. 
 Ta soovib karmistada USA relvaseadusi.

Oma Twitteri konto tutvustuses on Ocasio-Cortez kirjutanud, et "nüüdisaegses moraalses ja jõukas ühiskonnas ei tohiks ükski ameeriklane olla liiga vaene, et elada".AOC Twitter

Ocasio-Cortezi on kritiseerinud nii vabariiklasedHas Fox's Fear-Mongering Against Ocasio-Cortez Gone Too Far?. Rolling Stone. 24.07.2018GOP strategist calls Ocasio-Cortez 'the little girl' on Fox Business Network. Newsweek. 05.01.2019 kui ka peavoolu demokraadid.Exasperated Democrats try to rein in Ocasio-Cortez. Politico. 11.01.2019

Isiklikku
Ocasio-Cortez on katoliiklane.

Viited

Välislingid
 Esindajatekoja veebileht
 Twitter
 Instagram
 Facebook

Kategooria:Ameerika Ühendriikide Esindajatekoja liikmed‎
Kategooria:Bostoni Ülikooli vilistlased
Kategooria:Sündinud 1989